
     LIGA ODBOR 

     Celovška cesta 25

     1000 Ljubljana

ZAPISNIK 
1. redne seje novoizvoljenega Liga odbora v sezoni 2011-2012,
ki je bila v torek, 13. decembra 2011 ob  09.30 uri pri g.Vizjaku, Bognarjeva 18
Prisotni:
ROZMAN Aleksander, ŠVAB Zdenko, TOKIĆ Miroslav, VIZJAK Darijan, v korespondenčni povezavi JAMŠEK Darko (na skupščini ligašev izvoljeni člani LO)

Ostali prisotni: Miro LESKOVEC
Dnevni red:
1. Izvolitev predsednika, podpredsednika Liga odbora in imenovanje komisarja lig
2. Tekoče zadeve
3. Razno
Sejo je odprl član prejšnjega Liga odbora Darijan VIZJAK, ki je prisotnim v presojo, dopolnitve in sprejem predstavil dnevni red za sejo, ki so ga prisotni z glasovalno pravico soglasno sprejeli.
ADD 1. 
Prisotni so prešli na 1.točko dnevnega reda in po razpravi soglasno (Jamšek korespondenčno) izvolili za:
· predsednika Liga odbora: TOKIĆ Miroslava
· podpredsednika Liga odbora: VIZJAK Darijana
· in imenovali komisarja SNTL LESKOVEC Mirota
ADD 2 
Predsednik je prisotne pozval k takojšnjim ukrepom za normalno delovanje odbora, ki je v nekakšnem »zamrznjenem stanju« odločno predolgo časa. Člani Liga odbora so najprej razdelili nekaj nalog, ki jih je potrebno čimprej realizirati, dogovorili so se za način dela LO, ki naj bi bilo vsaj tako učinkovito in dobro kot v preteklem obdobju, popolno spoštovanje sprejetih sklepov skupščin ligašev (zaradi možnih nesporazumov pa so preleteli tudi sklepe in odločitve zadnje in prejšnjih skupščin ligašev).
V razpravi je bilo izpostavljeno nekaj primerov in sprejeti so bili:
SKLEPI k 2. točki
· Trenuten način igranja tekem SNTL je za večino klubov (vsaj 90% najbolj primeren), torej sprememb naj ne bi bilo vsaj nekaj let (12. člen Pravil). 

· V nobenem primeru več se ne sme dogoditi, da se mimo Pravil spreminja število klubov v ligah po dnevnem interesu.

· Ugotovili so, da sprememba ligaškega koledarja  oziroma določitev igranja ligaških tekem ni pomenila izboljšavo, ampak zgolj omogočila »pravilno prelaganje tekem z opravičenimi vzroki« hkrati pa zabetonirala datum igranja kroga (prestavitve tekem so bile že pred časom močno liberalizirane).
· Eventualno sponzorstvo nad ligami mora biti ovrednoteno na taki ravni, da bo prineslo korist tako NTZS kot klubom (torej ne razprodaja imena NTZS oziroma SNTL).
· Komisarju SNTL nalagajo, da v vseh primerih nepravilnosti, kot so: prijave in odjave ekip za igranje v ligah – 11. člen, nepravočasna prijava prestavitev tekem, neopravičen razlog za prelaganje tekem, nepravilne izvedbe preloženih tekem, – (12. in 13. člen Pravil), nepravočasno javljanje rezultatov (37. člen), nepravočasno pošiljanje uradnih zapisnikov (38. člen), nepravilno ali zavajujoče izpolnjevanje uradnih zapisnikov s tekem (datum, čas, sodniki, rezervni igralci, delegati (16. do 26. člen, 28. člen, 31. člen) po dolgoletnem prilagajanju začne obravnavati le s sankcijami (nič več opomini, ki ves čas niso pomenili učinkovitega reševanja prekrškov). 
· 33. člen se dopolni s sklepom skupščine ligašev (omogočene izdelave analiz):  … rdečih kartonov, čas poteka tekme, število gledalcev. 

· Pri obravnavanju eventualnih pritožb mora biti postopek popolnoma skladen s Pravili: najava in sprejem pritožbe (delegat), vplačila taks, pravilen naslovnik za reševanje na I. stopnji, pravilen naslovnik eventualne pritožbe na sklep prvostopenjskega organa
· Obdržati je potrebno sodelovanje z novinarjem Oste Bakalom (obveščanje medijev – rezultati in dogodki v NT).

· LO je sprejel sklep, da naj bi POKALNO TEKMOVANJE še naprej obstajalo, vendar je potrebno najprej ugotoviti število nastopajočih klubov. Nesprejemljivo bi bilo (morda za NT celo škodljivo) če bi nastopale recimo le tri ekipe – (možnost pri ženskah, kjer se nekaj klubov že vsa leta ni prijavilo k tekmovanju) ali majhno število ekip v moški konkurenci, mišljenje članov LO je tudi, da mora biti pokalno tekmovanje izvedeno za obe kategoriji. Letošnji Pokal bomo morali zaradi bližnjega začetka tekmovanja datumsko prilagoditi (modifikacija koledarja), od klubov pa bo to zahtevalo še več discipline pri odigravanju tekem ob določenih datumih.
Za eventualno dopolnitev oziroma manjše popravke in uskladitve Pravil igranja v SNTL sta zadolžena podpredsednik LO Darijan Vizjak in komisar SNTL Miro Leskovec. Nalogo je treba izvesti čimprej, po možnosti do začetka drugega dela ligaškega tekmovanja, Pravila s popravki morajo biti objavljena na običajen način (spletna stran NTZS).
ADD 3

Ob tej točki ni bilo nobene pobude.

Seja je bila zaključena ob 11.30 uri
Zapisal:







                    Predsednik LO:

Miro Leskovec







        Miroslav TOKIĆ, l.r.
[image: image2.png]o





- 2 -


